देरेन्कोव ने इक दिन मिगी अपना विश्वासपात्र बनांदे होई दस्सेआ जे ओह्दी हट्‌टी थमां जेह्ड़ी थोह्‌ड़ी मती आमदन होंदी ऐ ओह् सारी दी सारी “जनता दा कल्याण-सभनें थमां उप्पर” दा सिद्धान्त मन्नने आह्‌लें दी मददा च कम्म औंदी ऐ। उस मंडली च उसदा ब्यहार कगिश नेहां गै होंदा, जनेहा आर्चबिश्प दे प्रार्थना बेल्लै उन्दें परती सच्चे धर्मी निक्के पादरी दा होंदा ऐ। कताबी कीड़ें दी विद्वत्ता च उसी अ’न्नी शरधा ही। अपने सुक्के दे हत्थै गी कच्छै हेठ बाड़ियै मुहैं पर सन्दोख भरोची मुस्कराहट कन्नै अपनी रेशम जनेही मलैम दाढ़ी गी ल्हाइयै मिगी पुछदा :